’Πό ’να ψηλό κορφόβουνο λέβεντας κατεβαίνει
φοράει το φέσι του στραβά
φοράει το φέσι του στραβά και το πιστόλ’ στη μέση
σε στράτα στράτα  πήγαινε
σε στράτα στράτα  πήγαινε σε δρόμο περπατούσε
κι ο Χάρος τον αντίκρισε
κι ο Χάρος τον αντίκρισε και τον καλημερνάει.
Καλημέρα το λέβεντα
καλημέρα το λέβεντα, καλώς το Χάρο που ’ρθε.
Μένα Θεός με έστειλε
μένα Θεός με έστειλε να πάρω την ψυχή σου.
Δίχως ασθένεια κι αρρωστιά
δίχως ασθένεια κι αρρωστιά ψυχή δεν παραδίνω
ορίστε να παλέψουμε
ορίστε να παλέψουμε σε μαρμαρένιο αλώνι.
Όπου θα πιάσει ο λέβεντας
όπου θα πιάσει ο λέβεντας κορμάκι θανατώνει
κι όπου θα πιάσει ο Χάροντας
κι όπου θα πιάσει ο Χάροντας μοίρες κομμάτια βγάζει.
Άφ’σε με Χάρε μ’ άφ’σε με
άφ’σε με Χάρε μ’ άφ’σε με ’κόμα δυο τρία χρόνια.
Μένα Θεός με έστειλε
μένα Θεός με έστειλε να πάρω την ψυχή σου.
 
Και όλο γεια σας φίλοι μου.

’Πό ’να ψηλό κορφόβουνο λέβεντας κατεβαίνει
φοράει το φέσι του στραβά και το πιστόλ’ στη μέση
σε στράτα στράτα  πήγαινε σε δρόμο περπατούσε
κι ο Χάρος τον αντίκρισε και τον καλημερνάει.
Καλημέρα το λέβεντα, καλώς το Χάρο που ’ρθε.
Μένα Θεός με έστειλε να πάρω την ψυχή σου.
Δίχως ασθένεια κι αρρωστιά ψυχή δεν παραδίνω
ορίστε να παλέψουμε σε μαρμαρένιο αλώνι.
Όπου θα πιάσει ο λέβεντας κορμάκι θανατώνει
κι όπου θα πιάσει ο Χάροντας μοίρες κομμάτια βγάζει.
Άφ’σε με Χάρε μ’ άφ’σε με ’κόμα δυο τρία χρόνια.
Μένα Θεός με έστειλε να πάρω την ψυχή σου.